Tehotenstvo a corsodyl
Dobry deň  som v 17tt a poranila som si ďasno. Zrejme sa mj zapálilo. Odporucili mi ustnu vodu Corsodyl 0.1% ale na obale je napisane ze obashuje alkohol. Je vhodne ho pouzivat pocas tehotenstva? Ak nie je niečo vhodne na porananie dasien,zapal? Ďakujem
Dobrý deň,
ďakujeme za Vašu otázku.
Corsodyl je určený na výplachy ústnej dutiny na intenzívnu krátkodobú liečbu akútnych stavov a jednorázové použitie, na liečbu akútneho zápalu ďasien a infekcií slizníc ústnej dutiny vrátane áft, na dezinfekciu úst pred a na podporu hojenia po chirurgických výkonoch v ústach. Vzhľadom na to, že jeho použitie je lokálne a krátkodobé, absorpcia alkoholu ako pomocnej látky, ktorá je v zdravotníckej pomôcke v minimálnom množstve, sa nepredpokladá. Taktiež použitie Corsodylu v klinickej praxi nepreukázalo žiadne nežiaduce účinky na plod. Preto je jeho použitie možné.
Prajem pekný zvyšok dňa.
S pozdravom
PharmDr. Veronika Kiabová